kardosdrur/scandi-wiki huggingface dataset:
Tiki Data

Tiki Data var en producent af mikrocomputere i Oslo, Norge. Virksomheden blev grundlagt i 1983 af Lars Monrad Krohn, og sigtede på at udvikle computere til uddannelsessektoren. Efter lanceringen af Tiki 100 som var designet af Tiki Data, startede selskabet med at lave software til uddannelsessektoren. Efter at IBM PC etablerede sig som en standard, gik selskabet over til at sælge pc-kompatible computere.

Tiki Data blev købt op af Merkantildata i 1996 og sluttede at eksistere fra da af.

It-virksomheder fra Norge
Etableret i 1983
Softwarevirksomheder fra Norge
Tiki 100

Tiki 100 var en stationær Computer produceret af Tiki Data i Oslo, Norge. Den blev udgivet i foråret 1984 under det originale navn Kontiki¹ 100². Maskinen henvendte sig først og fremmest til uddannelse, specielt grundskolen.

Maskinen var basseret på en Z80 CPU, og havde:
 Et tastatur integreret i maskinen
 En farveskærm med en palet som støttede tre forskellige grafikmoduser; 240x256, 16 farver; 480x256, 4 farver; 960x256, 2 farver; paletten havde 32KB hukommelse
 Et interface for tilkobling til TV
 En polyfonisk lydgenerator
 En eller to integrerede 5¼-tommers diskettedrev
 To RS-232 serieporte
 En Centronics printerport
 64KB RAM
 8KB EPROM

Inkluderede programvarer:
 TIKO, et CP/M-kompatibelt operativsystem
 BBC BASIC
 COMAL

Tiki 100 havde tre forskellige grafikmoduser, men ingen tekstmodus da den kun brugte grafik. De forskellige moduser støttede 40, 80 eller 160 gange 25 karakterer på skærmen.

Rev. D 
Senere lavede de en model som brugte en Intel 8088 processor. Den kørte MS-DOS og var IBM PC-kompatibel. Denne blev kaldt for Tiki 100 Rev. D. udover at være PC-kompatibel (inkluderet CGA-kompatibel grafik), så havde den også en Z80 processor så at den kunne køre software lavet til den gamle Tiki 100, dog med reduceret grafik på grund af opgraderingen til CGA. Begge processorene delte på samme databus og Z80-programmerne kørte under Intel-processorens operativsystem.

Eksterne Henvisninger 
 Tiki-100 
 Emulator og spesifikasjoner

Datamater
Łódź Tekniske Universitet

Det tekniske universitet i Łódź (polsk Politechnika Łódzka) er en af de største polytekniske universiteter i Polen. Det består i dag af ni fakulteter, og har over 20.000 studerende og 3.000 ansatte.

Universitetet blev grundlagt 1945 og holdt oprindeligt til i en historisk fabriksbygning. Det ejer i dag over 70 bygninger (moderne så vel som historiske) med et areal på over 200.000 kvadratmeter. De fleste befinder sig ved universitetets hovedcampus.

Historie 
Det tekniske universitet blev grundlagt i 1945 i fabrikantbyen Łódź, skønt oprettelsesplanerne forelå allerede i anden halvdel af 1800-tallet, som følge af byens kraftige kulturelle og industrielle udvikling. Man havde da blandt andet indsamlet penge og lejet lokaler, men til trods for det store engagement fra regeringen, byrådet og byens største fabrikanter, tillod tsarmyndighederne ikke oprettelsen af et teknisk universitet i Łódź. Det opstod derfor først efter byens frigørelse efter 2. verdenskrig.

Fakulteter 
 Fakultet for mekanik
 Fakultet for elektroteknik, elektronik, datalogi og automatik
 Fakultet for kemi
 Fakultet for ingenørvidenskab og tekstilmarkedsføring
 Fakultet for bioteknologi og ernæringsvidenskaber
 Fakultet for byggeteknik, arkitektur og miljøvidenskab
 Fakultet for teknisk fysik, datalogi og anvendt matematik
 Fakultet for organisering og forvaltning
 Fakultet for procesingenørvidenskab og miljøværn

Eksterne Henvisninger 

 Det tekniske universitets hjemmeside

Uddannelse i Łódź
Universiteter i Polen
Etableret i 1945
Aidt Kirke

Aidt kirke ligger i Aidt Sogn i det tidligere Houlbjerg Herred i Viborg Amt, nu i Favrskov Kommune i Region Midtjylland.

Apsis, kor og skib er opført i romansk tid af granitkvadre over skråkantsokkel. Apsis har profileret gesims og har bevaret et rundbuevindue mod øst. Begge de oprindelige døre er tilmurede. I den tilmurede norddør ses karmsten med dobbelt tovstav og en tærskelsten. I skibets sydmur ses en sokkelsten med tovstavsprofilering. Den nederste del af tårnet stammer fra et sengotisk tårn, hvis overdel blev nedtaget i 1768, den nuværende overdel stammer fra 1942. Våbenhuset mod vest er opført i 1886, da kirken gennemgik en større istandsættelse. Kirken har i 1200-tallet hørt under klosteret i Tvilum.

Apsis har bevaret sit halvkuppelhvælv, mens kor og skib har flade bjælkelofter. Den runde korbue er bevaret med skråkantede sokkelsten og kragbånd. Altertavlen er et snitværk i højrenæssance fra 1601, og i storfeltet er indsat et maleri fra 1857 af T. M. Jensen. Prædikestolen fra 1659 er skænket af Tim Klausen Salpetersyder, som havde anlagt et salpeterværk i området.

Døbefonten er en gotlandsk kalkstensfont med femtensidet kumme og rund fod.

Eksterne kilder og henvisninger 

 Aidt Kirke  hos nordenskirker.dk
 Aidt Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Bent Holm

Bent Holm (født 2. september 1946) er en dansk teaterforsker, dramaturg og oversætter. Mag. art., dr. phil., lektor på Institut for Kunst og Kulturvidenskab, Københavns Universitet 1999-2014. Studierejser til Italien, Frankrig, Indien, Tyrkiet m.v.  

Holms forskning er tværvidenskabelig, praksis-baseret dramaturgisk og med vægt på kontekstualisering, bl.a. fokuseret på teatrets groteske former, f.eks. Commedia dell'arte, Holberg og Dario Fo. Hertil kommer grænseområderne mellem ritualitet og teatralitet, krydsfelterne mellem (musik)drama og magt-iscenesættelse, samt i bredere historisk forstand konfrontationen mellem vestlige og ikke-vestlige kulturelle manifestationer, herunder ikke mindst relationen til det Osmanniske Imperium. Han publicerer internationalt, sidder i internationale videnskabelige komiteer, forelæser ved internationale videnskabelige institutioner og organiserer internationale konferencer.  

Holm sidder i styrelsen for Holberg-Samfundet, for Holberg-komiteen under Kunststyrelsen og for Komiteen ProVenezia under UNESCO. Medlem af Selskabet for Dansk Kulturhistorie. Han har bl.a. publiceret Den omvendte verden. Dario Fo og den folkelige fantasi, 1980, Solkonge og Månekejser. Ikonografiske studier i François Fossards Cabinet, 1991 (doktordisputats), Skal dette være Troja? Om Holberg i virkeligheden, 2004, Religion, Ritual, Theatre, 2008 (medredaktør og forfatter), Tyrk kan tæmmes – Osmannerne på den danske scene 1596-1896, 2010 (The Taming of the Turk, 2014), Holberg på tværs. Fra forskning til forestilling, 2013. 

Han er bidragyder til inden- og udenlandske encyklopædier og leksika. Ud over universitetet har han undervist på diverse kunstneriske uddannelser. Som dramaturg samarbejder Holm med instruktører, dramatikere og scenografer. Ikke mindst samarbejdet med Asger Bonfils, Aarhus Teater, om en række Holberg-opsætninger, som forener den videnskabelige med den kreative tilgang, er nyskabende. Hertil kommer fast samarbejde med Giacomo Ravicchio, Meridiano Teatret, og betydningsfulde samarbejder med Johan Bergenstråhle og Peter Reichhardt. Han er autoriseret oversætter af Dario Fo og har tillige oversat Goldoni, Eduardo De Filippo og Ravicchio. Holm har fået tildelt Holberg-medaljen og er ridder af Ordine della Stella della Solidarietà Italiana. 

Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Holbergmedaljen
Fight of the Century

Fight of the Century var en boksekamp, der fandt sted den 8. marts 1971 i Madison Square Garden i New York. Kampen stod imellem den tidligere verdensmester Muhammad Ali og den daværende verdensmester Joe Frazier.

Kampen var speciel, fordi Muhammad Ali aldrig havde tabt sin titel, men havde fået frataget den i 1967, da han nægtede at indtræde i den amerikanske hær og deltage i Vietnamkrigen. Man fratog derfor Alis bokselicens og hans vm-titel. Licensen fik han først tilbage i 1970, hvor han havde to comebackkampe. De to boksere skulle nu mødes i en kamp, der på daværende tidspunkt var den mest omtalte kamp i boksehistorien. Ingen af de to boksere havde tabt før. Kampen blev det drama alle havde drømt om.

Kampen
Ali startede som lyn og torden i de første fem omgange, og ramte Frazier med flere hurtige og hårde kombinationer. Fra sjette omgang kom Frazier dog bedre med, og det var tydeligt at se at Ali ikke var den samme bokser som før udelukkelsen. I 11. omgang blev Ali ramt hårdt af et slag fra Frazier, og sejlede ud i tovene, men blev stående på benene. I 13. og 14. kom Ali dog godt igen, og holdt Frazier på afstand med sine lange jabs. I 15. omgang blev Ali slået i gulvet, efter et af Fraziers dødelige venstre hooks. Ali var mærket af dette i resten af omgangen, men gik dog tiden ud. 

Efter de 15 omgange erklærede de tre dommere Frazier for vinder af kampen med dommerstemmerne: 8-6-1, 9-6 og 11-4 alle til Frazier. De to boksere mødtes yderligere to gange. En gang i 1974 og igen i 1975, begge vundet af Ali.

Fight of the Century blev af det amerikanske boksemagasin The Ring udnævnt til "Fight of the Year".

Eksterne henvisninger
Billede fra kampen 

Boksekampe
Boksning i 1971
Boksning i USA
Forsvar (tv-serie)

Forsvar er en dansk dramaserie, der blev sendt første gang på TV 2 i 2003-2004. Serien blev skrevet og instrueret af forskellige danske forfattere og instruktører. De mest kendte af disse er Niels Arden Oplev, Niels Gråbøl, Jannik Johansen og Henrik Ruben Genz.

Serien handler om advokatkontoret Frank & Christensen, der ligger på Halmtorvet på Vesterbro i København. Man følger advokaternes forskellige sager og private relationer.

Hovedpersoner 

 Mikael Frank (Lars Brygmann)
 Claus "CC" Christensen (Troels Lyby)
 Malene Bork (Anette Støvelbæk)
 Rebecca Neumann (Sonja Richter)
 Patrik Larsen (Carsten Bjørnlund)
 Leo Zielinski (Jesper Lohmann)
 Katrine Lindemark (Lene Maria Christensen)

Medvirkende 
 Mikael Frank, forsvarsadvokat – Lars Brygmann
 Malene Bork, forsvarsadvokat – Anette Støvelbæk
 Claus "CC" Christensen, forsvarsadvokat – Troels Lyby
 Rebecca Neumann, forsvarsadvokat – Sonja Richter
 Patrik Larsen, assistent – Carsten Bjørnlund
 Leo Zielinski, forsvarsadvokat – Jesper Lohmann
 Pernille Karmark, anklager - Paprika Steen
 Fritze Krogh, landsdommer – Birthe Neumann
 Jørgen Balslev, byretsdommer – John Hahn-Petersen
 Philip Lefevre, landsdommer – Paul Hüttel
 Troels Søndergaard, anklager – Peter Hesse Overgaard
 Eva Holme, anklager – Ellen Nyman
 Katrine Lindemark, advokat – Lene Maria Christensen
 Martin Christensen, CC's bror og politibetjent - Alexandre Willaume
 Erik Frank, Mikaels far og advokat - Peter Steen
 Poul Christensen, CC's far og fhv. politibetjent - Stig Hoffmeyer
 Bjarne Duelund, rockerpræsident - Michael Carøe
 Graziella Lyngfeldt, vidne - Karin Rørbech
 Walid Paarup, tiltalt - Ali Kazim
 Ulf Steenbeck, landsdommer - Troels II Munk
 Vilhelm Levin, forsvarsadvokat - Simon Rosenbaum
 Bo Arnøe, juraprofessor - Henrik Birch
 Pede, meddeler - David Owe
 Tonny Lindahl, politibetjent - Claus Gerving
 Futte, rocker -  Stanislav Sevcik
 Hugo B., kunstner - Thomas W. Gabrielsson
 Oberst Thinghus, oberst - Nis Bank-Mikkelsen
 Vartan El Masjan, vidne - André Babikian
 Maria Zielinski, Leos mor - Malene Schwartz
 Poul Meissner, pater - Niels Vigild
 John Lund, vidne - Henning Valin Jakobsen
 Mona Pelving, vidne - Linda Laursen
 Leif Schrøder, butler - Henning Sprogøe
 Dennis Snotabe, narkohandler - Ulle Bjørn Bengtsson
 Lasse Weiss, skuespiller - Kristian Ibler
 Bjarne Ormslev, lektor - Kristian Boland
 Herluf Bechgaard, advokat - Preben Harris

Afsnit

Første sæson 
Første sæson af Forsvar blev sendt første gang søndag den 21. september 2003.

Anden sæson

Tredje sæson

Referencer

Eksterne henvisninger 
 

Dramaserier fra Danmark

TV 2-serier
Danske tv-serier fra 2000'erne
Adam og Asmaa

Adam og Asmaa var et dansk talkshow, der blev sendt på DR i 2006. Showets værter var Adam Holm og Asmaa Abdol-Hamid. Showet undersøgte forskellene mellem islam og den vestlige verden. 

Adam og Asmaa blev sendt 8 gange på DR2.

Eksterne henvisninger 
 

DR-programmer
Davide Malacarne

Davide Malacarne (født 11. juli 1987) er en italiensk tidligere professionel landevejsrytter.

Eksterne henvisninger 

Mandlige cykelryttere fra Italien
Francesco Reda

Francesco Reda (født 19. november 1982) er en italiensk tidligere professionel landevejsrytter.

Eksterne henvisninger 

Mandlige cykelryttere fra Italien
Personer fra Cosenza
Kurt Hovelijnck

Kurt Hovelijnck (født 2. juni 1981) er en belgisk professionel landevejsrytter, som kører for det belgiske ProTour-hold .

Eksterne henvisninger 

 

Mandlige cykelryttere fra Belgien
Vade retro Satana

Vade retro Satana (Træd tilbage, Satan!) er en katolsk formel brugt i et djævleuddrivelsesritual. Traditionelt tilskrives formlen den hellige Benedikt (480-547).

Den latinske tekst og dens ordrette oversættelse:

Crux Sancta Sit Mihi Lux 

Lad det Hellige Kors være mit lys 

Non Draco Sit Mihi Dux 

Lad ikke dæmonen være min fører

Vade Retro Satana  
  
Træd tilbage, Satan

Numquam Suade Mihi Vava  
  
Frist mig aldrig med forfængelige ting

Sunt Mala Quae Libas   

Det du tilbyder mig er ondt

Ipse Venena Bibas    

Drik selv din egen gift

Verset Vade retro Satana er givetvis inspireret af Jesu ord sagt til Peter fra den latinske oversættelse af Markusevangeliet (8:33): "Vade retro me, Satana!" (Vig bag mig, Satan!).

Latinske vendinger
Romerskkatolske kirke
Eksorcisme
Mažeikiai

Mažeikiai er en by i det nordlige Litauen med et indbyggertal på 38.840(2011). Byen er hovedsæde i Mažeikiai distriktskommune, der ligger i Telšiai apskritis, tæt på grænsen til nabolandet Letland.

Historie 

Mazeikiai blev første gang nævnt i skriftlige kilder i 1335 af en krønikeskriver fra den Liviske Orden, der skrev om et angreb, hvor ordenen hærgede fyrstendømmet Mažeika. Byen begyndte at vokse hurtigt i 1869, da en jernbanelinje, der forbinder Vilnius og Liepaja, blev bygget. I 1893 havde byen 13 butikker og 5 øludskænkningssteder. I 1894 blev en ortodoks kirke bygget, i 1902 en katolsk kirke og i 1906 en evangelisk-luthersk kirke. Fra 1899 til 1918 blev byen kaldt "Muravyov".

Økonomi 

I 1980 blev olieraffinaderiet "Mažeikių nafta" åbnet. I dag er det et af de største industrielle anlæg i Litauen. Privatiseringen til Williams, en amerikansk energiselskab, medførte mange skandaler og rystede den litauiske regering. Da Williams International fik økonomiske problemer solgtes Mazeikiu Nafta til Yukos. Efter Yukos' konkurs, undertegnede den litauiske regering og polske selskab PKN Orlen en købsaftale for Mazeikiu Nafta i 2006, hvorefter Yukos International UK BV indgik en salgsaftale med PKN Orlen om salget af Mazeikiu Nafta til det polske selskab. Købet blev afsluttet den 15. december 2006. PKN Orlen betalte 1.492 millioner USD til Yukos International og 852 millioner USD til den litauiske regering. I oktober 2006 eksploderede dele af raffinaderiet, selskabet er siden blevet anklaget for ikke at gennemføre nødvendig vedligeholdelse.

Sport 
 FK Atmosfera (2012);
 Mažeikių centrinis stadionas;
 Mažeikių DDA stadionas.

Bydele i Mažeikiai 
I Mažeikiai er der 9 seniūnijos ().

Venskabsbyer 

Mažeikiai har 6 venskabsbyer:

Kilder

Eksterne henvisninger 

Byer i Telšiai amt
Kommuner i Telšiai amt
Jonava

Jonava er en by i det centrale Litauen. Med et indbyggertal på 33.1782011 er Jonava den niende største by i Litauen. Byen ligger i Kaunas apskritis 30 km nordøst for Litauens næststørste by Kaunas og er hovedsæde i Jonava distriktskommune. Den betjenes af Kaunas internationale lufthavn, ca. 15 km sydvest for Jonava. Den største gødningsfabrik i de baltiske lande, "Achema", ligger i byen. Jonava kaldes Sankt Hans' hovedstad (Sankt Hans ~ ).

Historie 

Officielt blev byen oprettet i 1700-tallet. Byen havde en stor jødisk befolkning før anden verdenskrig. I 1893 var 92% af alle indbyggere jødiske og i 1941 var 80%. Under anden verdenskrig blev Jonava angrebet af Nazi-Tyskland. Under besættelsen ødelagde nazisterne en kirke og den jødiske synagoge og dræbte 552 jøder (497 mænd og 55 kvinder).

Miljøkatastrofe 

Den 20. marts 1989 skete en eksplosion i gødningsfabrikken med et udslip på næsten 7.500 tons flydende ammoniak. Katastrofen medførte en brand i lagrene af nitrophoska og gødningsstoffer, som forurenede luften med blandt andet lattergas, klor og gas. Giftskyen bevægede sig i retningen af Ukmergė, Širvintos og Kėdainiai. Koncentrationen af ammoniak overgik det tilladte niveau 150 gange i Upninkai, 10 km fra virksomheden. Dagen efter ulykken var giftskyen 7 km bred og 50 km lang, og strakte sig fra Jonava til Kėdainiai. Syv personer døde umiddelbart under branden og lækagen af ammoniak, 29 personer blev handicappede, en masse mennesker led af akut vejrtræknings- og hjerteproblemer. Men skaderne og det samlede antal af ofre er ikke opgjort endnu på trods af at det er kendt at fostre og børn, der udsættes for ammoniakdampe kan udvikle alvorlige hjerneskader.

Bydele i Jonava 

I Jonava er der 9 seniūnijos ().

Sport 

 Jonava har to fodboldklubber, der spiller i den Pirma lyga, FK Jonava.
 Jonavos centrinis stadionas.

Jonavas venskabsbyer 

Jonava har 7 venskabsbyer:

Seværdigheder 

Hvert år afholdes en stor, traditionel midsommerfest i Jonava. Den 23.-24. juni udråbes til "Joninės' republik". Hele dagen bliver alle "Jonas" og "Janina" () lykønsket gennem officiel teateroptræden af det kulturelle centers ansatte og af slægtninge og venner. På navnedagen bliver egebladskanse overrakt til Jonas og Janina, ligesom musikere spiller mange steder i byen.

Galleri

Kilder

Eksterne henvisninger 

Kommuner i Kaunas amt
Byer i Kaunas amt
Utena

Utena er en by i det østlige Litauen, med et indbyggertal på 31.139(2011). Byen er hovedsæde i Utena apskritis og Utena distriktskommune.

Utena er en af de ældste bosættelser i Litauen. Navnet på byen er sandsynligvis afledt af et hydronym. Navnet på bosættelsen har været kendt siden 1261.

Geografi 

Utena er ligger i det nordøstlige Litauen og dækker 15,1 km 2. Byen er arelmæssigt den 8. største by i Litauen. Fire floder løbergennem kommunen: Vyžuona, Krašuona, Vieša og Utenėlė. Der er to søer: Dauniškis og Vyžuonaitis.

Den laveste temperaturrekord i Litauen er målt i Utena (-42,9 ° C 1956/02/01).

Erhvervsliv 
Utena er en industriby. Det er kendt for sin tekstil- og fødevareindustri, blandt andet ligger bryggeriet Utenos alus i byen. Siden 2008 har bryggeriet været 100 % Carlsberg-ejet. I de seneste år er gader, offentlige pladser og parker i byen blevet renoveret og Utena er nu mere kendt som en turistdestination.

Årsdagen for Utena by afholdes den sidste weekend i september.

Bydele i Utena 

I Utena er der 9 seniūnijos ()..

Utenas venskabsbyer

Sport 
 FK Utenis Utena;
 Utenio stadionas.

Galleri

Kilder

Eksterne henvisninger 

  Officiel hjemmeside for Utena distriktskommune 

Byer i Utena amt
Kommuner i Utena amt
Lidija Jusupova

Lidija Jusupova ( ; født den 15. september 1961 i Grosnij, Tjetjenien, Sovjetunionen) arbejder som koordinator på den Moskva-baserede menneskeretsorganisation Memorials advokatkontor. Tidligere var Lidija Jusupova chef på Memorials kontor i Grosnij. For tiden er Jusupova i Moskva på grund af et toårigt stipendium.

Jusupova studerede russisk litteratur på Karatjajevo-Tjerkeskijinstituttet. Senere studerede hun jura på Det Tjetjenske Universitet i Grosnij og blev senere professor indenfor faget. Under den Første Tjetjenienkrig blev hun vidne til en krigstragedie og mistede mange af sine venner, slægtninge, kollegaer og familiemedlemmer. År 2000 under den Anden Tjetjenienkrig bestemte hun sig for at vi sit liv til menneskerettighederne ved at anvende sine juridiske kundskaber og sine personlige erfaringer under begge krigene.

Jusupova begyndte at indsamle vidnesbyrd fra ofre, som var blevet udsat for brud på menneskerettighederne, og hun fremførte deres sager overfor politi- og militærmyndighederne. Hun har ikke bare hjulpet ofrene med juridisk hjælp, men hun har også informeret resten af verden om de overgreb på menneskerettighederne, som den russiske hær og de tjetjenske oprørere begår.

Jusupova er blevet beskrevet som "den modigste kvinde i Europa" af BBC News, og repræsentanter fra Amnesty International har på tilsvarende måde beskrevet hende som "en af de modigste kvinder i Europa". Både Lidija og hendes organisation har været nomineret til Nobels fredspris 

Jusupova blev i 2004 tildelt Martin Ennals Award og i 2005 Thorolf Raftos Mindepris.

International Federation of Human Rights har meddelt, at Jusupova modtager dødstrusler for sit arbejde.

Noter 

Jurister fra Rusland
Personer fra Grosnyj
Kėdainiai

Kėdainiai er en by i det centrale Litauen ved bredden af Nevėžis-floden, med et indbyggertal på 29.8502011. Byen ligger i Kaunas apskritis og er det administrative centrum for Kėdainiai distriktetkommune med 61.0372010 indbyggere. Det geografiske centrum af den Litauen ligger tæt på i den nærliggende landsby Ruoščiai, der ligger i Dotnuva seniūnija.

Navn 
Ifølge legenden stammer navnet Kėdainiai fra en rig købmand "Keidangenas", der kom fra Kurland og oprettede en fiskerlandsby.
Byen har været kendt under andre navne bl.a.:  ,  og . Andre navne er: Kidan, Kaidan, Keidany, Keydan, Kiejdany, Kuidany, og Kidainiai.

Historie 
Arkæologiske undersøgelser viser, at Kėdainiai udviklede sig fra en fisker- og bondelandsby, der blev etableret i begyndelsen af det 1300-tallet på højre bred af Nevėžis floden. Bosættelsen dækkede i første omgang omkring 4 ha. Kėdainiai blev første gang nævnt i 1372 livlandske Chronicle af Hermann de Wartberge, og er således en af de ældste byer i Litauen.

I 1600-tallet, under "Syndfloden", det litauiske navn for svenskernes angreb på den polsk-litauiske realunion under Karl X Gustav, var området skueplads for adskillige slag. Under krigen i 1655 afsluttede to medlemmer af Radziwiłł familien en kortlivet traktat med Sverige, der oprettede en separat stat "Unionen af Kėdainiai", styret af familien Radziwiłł som svensk protektorat.
Aftalen trådte dog aldrig i kraft, idet svenskerne led nederlag i slaget ved Warka og Prostki og folkelig opstand i både Polen og Litauen satte en stopper for både den svenske magt og Radziwiłłs-familiens indflydelse.

Radziwiłł-familiens mausoleum findes i krypten under den calvinistiske kirke, herunder Krzysztof Radziwiłł og hans søn Janusz grave.

Skotske protestanter indvandrede i slutningen af 1500-tallet og begyndelsen af 1600-tallet, opmuntret af Anna Radziwiłłs konvertering; menigheden fik betydelig indflydelse i byen og eksisterede indtil midten af 1800-tallet.

En gammel lokal skik opfordrer alle besøgende til at bringe en sten, der skal anvendes i byens anlæg.

Nyere tid 

Gennem mange år har Kėdainiai været kendt for sin kemi- og fødevareindustri. Kedainiai kemifabrik startede i januar 1963, og var en milepæl i industrialisering af Litauen. Fabrikken udsendte betydelige mængder svovlsyre og var genstand for mange protester i 1980'erne. Efter flere år med stagnation er gamle virksomheder kommet til live, og nye er etableret bl.a. et varedistributionscenter for dagligvarekæden Norfa, hvilket bidrager til byens økonomiske fremgang.

Bydele i Kėdainiai 

I Kėdainiai er der 11 seniūnijos ().

Kėdainiais venskabsbyer

Sport 
 FK Nevėžis Kėdainiai;
 Kėdainių centrinis stadionas.

Galleri

Kilder

Eksterne henvisninger 

 www.kedainiai.lt  
 www.visitkedainiai.lt – Kėdainiai tourism informaion center 

Kommuner i Kaunas amt
Byer i Kaunas amt